Gabriela Cristea, despre cât de complicată e viața cu Tavi Clonda: Energia scade!
- Antonia Hendrik
- 14 mai 2024, 18:46
Gabriela Cristea și Tavi Clonda sunt împreună din 2015 și au împreună două fetițe. Prezentatoarea TV nu ascunde faptul că se ceartă des cu soțul ei, de la ce pornesc discuțiile și cine le aplanează.
Chiar dacă au o căsnicie frumoasă și împlinită, cei doi au parte de discuții aprinse atât de grave încât s-ar putea ajunge ușor la despărțire. Dar tot ea spune că mai mult de două ore nu stau niciodată supărați unul pe celălalt.
Gabriela Cristea, despre cât de complicată e viata cu Tavi Clonda
Gabriela Cristea a vorbit fără ocolișuri despre tensiunile dintre ei, dar și care sunt motivele care duc la o ceartă cu Tavi Clonda.
„Nu știu să spun, că nu e un singur subiect din cauza căruia noi ne supărăm, să zicem, că de certat nu ne-am certat niciodată atât de rău, încât să nu ne vorbim, dar sunt situații și situații, ca în orice familie.
Nu știu să spun acum, de cele mai multe ori, probabil că din cauza energiei scăzute ne certăm, pentru că, într-adevăr, să ai doi copii mici, să ai cariere, să-ncerci să mai faci și alte businessuri pe lângă, să te ocupi și de casă, să vrei să faci lucruri extraordinare în lumea asta e complicat și energia scade, probabil la nivel foarte, foarte jos, iar cea mai multă energie ne-o consumă copiii.
De obicei, atunci când suntem cu energia jos apar discuții, pentru că, știi cum e, nu mai poți, și când nu mai poți ai nevoie de celălalt care să te susțină. În general, Tavi este cel care aplanează conflictele de cele mai multe ori și el este cel împăciuitor”, a dezvăluit Gabriela Cristea.
Gabriela Cristea și Tavi Clonda. Sursa foto: Facebook
Prezentatoarea TV: E mai greu să gestionezi o relație care să funcționeze cu adevărat
Gabriela Cristea mai spune că au o viață extrem de încărcată, și, mai spunea ea „preferăm să ne concentrăm pe lucrurile pe care le avem de făcut și mai puțin pe certuri și pe motive pentru care am putea să ne despărțim”.
Gabriela Cristea și Tavi Clonda. Sursa foto: Facebook
„Din fericire, cred că suntem un cuplu care nu a trecut printr-o asemenea experiență. Mai mult de câteva ore nu am fost niciodată certați și chiar și-n orele alea nu ne doream altceva decât să stăm de vorbă unul cu celălalt și să încercăm să rezolvăm problemele pe care le avem.
N-avem timp, probabil, de chestiile astea, pentru că avem foarte multe lucruri de făcut și preferăm să ne concentrăm pe lucrurile pe care le avem de făcut și mai puțin pe certuri și pe motive pentru care am putea să ne despărțim, fiindcă motive am putea să găsim la orice colț de stradă. Cred că e mai greu să gestionezi o relație care să funcționeze cu adevărat”, a explicat Gabriela Cristea, potrivit viva.ro.